|  |
| --- |
| PATVIRTINTA |
| Klaipėdos miesto savivaldybės |
| tarybos 2021 m. balandžio 29 d. |
| sprendimu Nr. T2-104 |

**BIUDŽETINĖS ĮSTAIGOS KLAIPĖDOS LOPŠELIO-DARŽELIO „ŠERMUKŠNĖLĖ“ REORGANIZAVIMO, PRIJUNGIANT JĄ PRIE** **BIUDŽETINĖS ĮSTAIGOS** **KLAIPĖDOS LOPŠELIO-DARŽELIO „ČIAUŠKUTĖ“, SĄLYGŲ APRAŠAS**

I skyrius

BENDROSIOS NUOSTATOS

1. Biudžetinės įstaigos Klaipėdos lopšelio-darželio „Šermukšnėlė“ reorganizavimo, prijungiant ją prie biudžetinės įstaigos Klaipėdos lopšelio-darželio „Čiauškutė“, sąlygų aprašas (toliau – Aprašas) nustato savivaldybės biudžetinių įstaigų (toliau – BĮ) reorganizavimo būdą, momentą, nuo kurio veiklą baigiančios BĮ įstaigos teisės ir pareigos pereina po reorganizavimo veiksiančiai BĮ, po reorganizavimo veiksiančios BĮ savininko teises ir pareigas įgyvendinančią instituciją, reorganizavime dalyvaujančių įstaigų turto, lėšų, dokumentų perdavimo ir perėmimo sąlygas, papildomas teises ir pareigas.

2. Aprašas parengtas, vadovaujantis Lietuvos Respublikos civilinio kodekso 2.96, 2.97, 2.99 ir 2.101 straipsniais, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 14 straipsnio 5, 6, 8 ir 9 dalimis, Lietuvos Respublikos švietimo įstatymo 44 straipsnio 1, 5 ir 6 dalimis, Klaipėdos miesto savivaldybės tarybos 2021 m. kovo 25 sprendimu Nr. T2-72 „Dėl sutikimo reorganizuoti biudžetinę įstaigą Klaipėdos lopšelį-darželį „Šermukšnėlė“ ir Klaipėdos miesto savivaldybės tarybos 2020 m. gruodžio 23 d. sprendimo Nr. T2‑300 „Dėl Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, 2021–2025 metų tinklo pertvarkos bendrojo plano patvirtinimo“ priedo 2.5 papunkčiu.

**II SKYRIUS**

**REORGANIZAVIME DALYVAUJANČIŲ JURIDINIŲ ASMENŲ DUOMENYS. REORGANIZAVIMO TIKSLAS IR BŪDAS**

3. Reorganizuojamas juridinis asmuo:

3.1. pavadinimas – Klaipėdos lopšelis-darželis „Šermukšnėlė“;

3.2. teisinė forma – savivaldybės BĮ, turinti antspaudą su savo pavadinimu, išlaidų sąmatą, atsiskaitomąją bei kitas sąskaitas Lietuvos Respublikos registruotuose bankuose;

3.3. įstaigos grupė – ikimokyklinio ugdymo įstaiga, tipas – lopšelis-darželis, vykdomos programos – priešmokyklinio, ikimokyklinio ugdymo ir kitos neformaliojo vaikų švietimo programos;

3.4. buveinė – Baltijos pr. 63, LT-94126 Klaipėda;

3.5. kodas – 190419839;

3.6. registras, kuriame kaupiami ir saugomi duomenys apie įstaigą – Juridinių asmenų registro Klaipėdos filialas;

4. Reorganizavime dalyvaujantis juridinis asmuo:

4.1. pavadinimas – Klaipėdos lopšelis-darželis „Čiauškutė“;

4.2. teisinė forma – savivaldybės BĮ, turinti antspaudą su savo pavadinimu, išlaidų sąmatą, atsiskaitomąją bei kitas sąskaitas Lietuvos Respublikos registruotuose bankuose;

4.3. įstaigos grupė – ikimokyklinio ugdymo įstaiga, tipas – lopšelis-darželis, vykdomos programos – priešmokyklinio, ikimokyklinio ugdymo ir kitos neformaliojo vaikų švietimo programos;

4.4. buveinė – Baltijos pr. 55, LT-94125 Klaipėda;

4.5. kodas – 190433792;

4.6. registras, kuriame kaupiami ir saugomi duomenys apie įstaigą – Juridinių asmenų registro Klaipėdos filialas.

**III SKYRIUS**

**REORGANIZAVIMO TIKSLAS, BŪDAS, PASIBAIGIANTI BIUDŽETINĖ ĮSTAIGA IR VEIKLĄ PO REORGANIZAVIMO TĘSIANTI BIUDŽETINĖ ĮSTAIGA**

5. Reorganizavimo tikslai – optimizuoti Klaipėdos miesto savivaldybės biudžetinių švietimo įstaigų, įgyvendinančių ikimokyklinio ir priešmokyklinio ugdymo programas, tinklą, jų valdymą ir veiklą, racionaliai ir tikslingai naudoti materialinius, finansinius ir žmogiškuosius išteklius.

6. Reorganizavimo būdas – prijungimas. BĮ Klaipėdos lopšelis-darželis „Šermukšnėlė“ reorganizuojamas prijungimo prie BĮ Klaipėdos lopšelio-darželio „Čiauškutė“ būdu. Nuo viešo paskelbimo apie Aprašo parengimą dienos Klaipėdos lopšelis-darželis „Šermukšnėlė“ turi reorganizuojamos BĮ statusą, o Klaipėdos lopšelis-darželis „Čiauškutė“ – dalyvaujančios reorganizavime BĮ teisinį statusą.

7. Po reorganizavimo veiksianti biudžetinė įstaiga – Klaipėdos miesto savivaldybės BĮ Klaipėdos lopšelis-darželis „Čiauškutė“ (Baltijos pr. 55, LT-94125 Klaipėda, juridinio asmens kodas – 190433792), perims visas reorganizuojamos BĮ Klaipėdos lopšelio-darželio „Šermukšnėlė“ teises ir pareigas.

8. Data, nuo kurios veiklą baigiančios BĮ Klaipėdos lopšelio-darželio „Šermukšnėlė“ teisės ir pareigos pereina po reorganizavimo veiksiančiai BĮ Klaipėdos lopšeliui-darželiui „Čiauškutė“ – 2021 m. rugpjūčio 31 d., kai Juridinių asmenų registre įregistruojami po reorganizavimo veiksiančios įstaigos naujos redakcijos nuostatai ir Juridinių asmenų registre išregistruojama po reorganizavimo pasibaigianti biudžetinė įstaiga –Klaipėdos lopšelis-darželis „Šermukšnėlė“ (Baltijos pr. 63, LT-94126 Klaipėda; juridinio asmens kodas – 190419839).

9. Po reorganizavimo veiksiančios biudžetinės įstaigos Klaipėdos lopšelis-darželis „Čiauškutė“ savininko teises ir pareigas įgyvendinanti institucija – Klaipėdos miesto savivaldybės taryba.

**IV SKYRIUS**

**REORGANIZAVIMO TVARKA IR SĄLYGOS**

10. Iki reorganizavimo lopšelyje-darželyje „Šermukšnėlė“ (2021-01-01 duomenimis):

10.1. buvo ugdomi 85 vaikai (2020-09-01 jų buvo 87 );

10.2. dirbo 39 darbuotojai (17 pedagoginių ir 22 nepedagoginiai), iš jų 35 pagrindinėje (15 pedagoginių, 20 nepedagoginių), 4 nepagrindinėje (2 pedagoginiai, 2 nepedagoginiai) darbovietėje. Buvo 9 pensinio amžiaus darbuotojai (4 pedagoginiai, 5 nepedagoginiai). 1darbuotojui pensinis amžius sueis 2021 m. rugsėjo mėnesį. 1 darbuotojas yra vaiko priežiūros atostogose (iki 2022 m. rugpjūčio mėn.);

10.3. patvirtintas etatų normatyvas: 14,82 pedagoginių ir 19,83 nepedagoginių etatų.

10.4. Po reorganizavimo BĮ Klaipėdos lopšelis-darželis „Šermukšnėlė“ kaip juridinis asmuo pasibaigia. Įstaigos teisės ir pareigos nuo 2021 m. rugpjūčio 31 d. pereina po reorganizavimo veiksiančiai BĮ Klaipėdos lopšeliui-darželiui „Čiauškutė“.

11. BĮ Klaipėdos lopšelio-darželio „Šermukšnėlė“ :

11.1. 35 darbuotojų darbo santykiai nuo 2021 m. rugsėjo 1 d.tęsiami Klaipėdos lopšelyje-darželyje „Čiauškutė” Lietuvos Respublikos darbo kodekso nustatyta tvarka. BĮ Klaipėdos lopšelio-darželio „Šermukšnėlė“ direktorius ir BĮ Klaipėdos lopšelio-darželio „Čiauškutė“ direktorius sudaro susitarimą dėl darbuotojų perkėlimo;

11.2. 4 nepedagoginiai darbuotojai (raštinės administratorius – 0,25 et., specialistas – 0,25 et., darbininkas – 1,0 et., ūkio reikalų tvarkytojas – 1,0 et.) atleidžiami, sumokant išeitines išmokas, raštinės administratoriaus pareigybė ( 0,5 et.) bus panaikinta, kai darbuotojas sugrįš iš vaiko priežiūros atostogų (2022 m. rugpjūčio mėn.); direktorius etatas (1,0 et.) nuo 2021 rugpjūčio 31 d. naikinamas.

12. BĮ Klaipėdos lopšelio-darželio „Šermukšnėlė“ ir BĮ Klaipėdos lopšelio-darželio „Čiauškutė“ direktoriai apie darbo santykių, sąlygų pakeitimą ar nutraukimą raštu praneša darbuotojams Lietuvos Respublikos darbo kodekso nustatyta tvarka.

13. Reorganizavimo laikotarpiu BĮ Klaipėdos lopšelio-darželio „Šermukšnėlė“ ir BĮ Klaipėdos lopšelio-darželio „Čiauškutė“ vadovai neturi teisės, nesuderinę su Klaipėdos miesto savivaldybės administracija, priimti į darbą naujų darbuotojų.

14. Reorganizuotos BĮ Klaipėdos lopšelio-darželio „Šermukšnėlė“ ilgalaikis ir trumpalaikis turtas perduodamas valdyti, naudoti ir disponuoti patikėjimo teise BĮ Klaipėdos lopšeliui-darželiui „Čiauškutė“.

15. Visus BĮ Klaipėdos lopšelio-darželio „Šermukšnėlė“ finansinius įsipareigojimus nuo 2021 m. rugpjūčio 31 d. perima BĮ Klaipėdos lopšelis-darželis „Čiauškutė“.

16. BĮ Klaipėdos lopšelio-darželio „Šermukšnėlė“ lėšos, gautos kaip įstaigos pajamos už teikiamas paslaugas, ar jų likučiai pereina Klaipėdos lopšeliui-darželiui „Čiauškutė“.

17. BĮ Klaipėdos lopšelio-darželio „Šermukšnėlė“ dokumentai perduodami BĮ Klaipėdos lopšeliui-darželiui „Čiauškutė“ teisės aktų nustatyta tvarka.

18. Reorganizuojamos BĮ Klaipėdos lopšelio-darželio „Šermukšnėlė“ direktorius sudaro įstaigos ilgalaikio ir trumpalaikio materialaus turto sąrašus, dokumentų sąrašus ir ne vėliau kaip 2021 m. rugpjūčio 31 d. teisės aktų nustatyta tvarka perduoda turtą ir dokumentus po reorganizacijos veiksiančiai BĮ Klaipėdos lopšeliui-darželiui „Čiauškutė“. BĮ Klaipėdos lopšelio-darželio „Šermukšnėlė“ antspaudas ir spaudai, pasirašius turto ir dokumentų perdavimo ir priėmimo aktus, nustatyta tvarka sunaikinami. Visus BĮ Klaipėdos lopšelio-darželio „Šermukšnėlė“ įsipareigojimus perima BĮ Klaipėdos lopšelis-darželis „Čiauškutė“.

19. BĮ Klaipėdos lopšelis-darželis „Šermukšnėlė“ iki 2021 m.rugpjūčio 31 d. privalo:

19.1. užtikrinti nepertraukiamą įstaigos veiklą pagal galiojančius nuostatus;

19.2. atsiskaityti su paslaugų teikėjais ir sudaryti tik tuos sandorius, kurie būtini įstaigos veiklai užtikrinti iki reorganizavimo pabaigos, o juos sudarant, informuoti kitas sandorių šalis apie reorganizavimą;

19.3. apie sprendimą dėl įstaigos reorganizavimo raštu pranešti kiekvieno vaiko įstatyminiams atstovams ne vėliau kaip per vieną mėnesį nuo sprendimo priėmimo dienos.

V SKYRIUS

BAIGIAMOSIOS NUOSTATOS

20. Reorganizavimas vykdomas iš reorganizuojamo juridinio asmens ir reorganizavime dalyvaujančio juridinio asmens patvirtintų biudžetinių asignavimų.

21. Vaikams, registruotiems Centralizuotoje vaikų priėmimo sistemoje į BĮ Klaipėdos lopšelį-darželį „Šermukšnėlė“ iki 2021 m. rugpjūčio 31 d., iš naujo persiregistruoti į BĮ Klaipėdos lopšelį-darželį „Čiauškutė“ nereikia.

22. Aprašas skelbiamas Klaipėdos lopšelio-darželio „Šermukšnėlė“, Klaipėdos lopšelio-darželio „Čiauškutė“ interneto svetainėse (www.klaipedossermuksnele.lt, www.ciauskute.lt), Klaipėdos miesto savivaldybės interneto svetainėje (www.klaipeda.lt) ir vieną kartą Klaipėdos miesto dienraštyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_